ADD เคาะราคา IPO 11 บาท
ADD เคาะราคา IPO 11 บาท เปิดจองซื้อระหว่างวันที่ 12 - 14 พ.ค. และเข้าซื้อขาย 20 พ.ค.นี้
12 พ.ค. 2564

นายชวัล บุญประกอบศักดิ์ ประธานเจ้าหน้าที่บริหาร นายเจนวิทย์ จิวะกุลชัยนันท์ กรรมการบริหาร นายสมโภช ทนุตันติวงศ์ ประธานเจ้าหน้าที่ฝ่ายการเงิน บริษัท แอดเทค ฮับ หรือ ADD ผู้ให้บริการระบบสนับสนุนบริการดิจิทัลคอนเทนต์บนโทรศัพท์เคลื่อนที่และให้บริการพัฒนาระบบเทคโนโลยีสารสนเทศ พร้อมด้วย นายเอกจักร บัวหภักดี กรรมการผู้จัดการ บริษัท แคปปิตอล วัน พาร์ทเนอร์ จำกัด ในฐานะที่ปรึกษาทางการเงิน ร่วมพิธีลงนามสัญญาแต่งตั้ง บริษัทหลักทรัพย์ โกลเบล็ก จำกัด เป็นผู้จัดการการจำหน่ายและรับประกันการจำหน่าย
พร้อมแต่งตั้ง บริษัทหลักทรัพย์ คันทรี่ กรุ๊ป บริษัทหลักทรัพย์เคทีบีเอสที และ บริษัทหลักทรัพย์ ยูโอบีเคย์เฮียน (ประเทศไทย) เป็นผู้ร่วมจัดจำหน่ายและรับประกันการจำหน่าย เพื่อเสนอขายหุ้นสามัญเพิ่มทุน (IPO) จำนวน 40 ล้านหุ้น
โดยกำหนดราคาเสนอขายที่ 11 บาทต่อหุ้น เตรียมเปิดให้จองซื้อระหว่างวันที่ 12 – 14 พ.ค.และเข้าทำการซื้อขายในตลาดหลักทรัพย์ เอ็ม เอ ไอ ในวันที่ 20 พ.ค.นี้